open-index/open-wikipedia-markdown huggingface dataset:
Volksgerichtshof

**Volksgerichtshof** (VGH, folkedomstolen) var en spesialdomstol for høyforræderi og landsforræderi som eksisterte i Tyskland fra 1934 til 1945. Den ble ledet av Fritz Rehn, Otto Georg Thierack, Roland Freisler og Harry Haffner. Roland Freisler var spesielt fanatisk, og ydmyket ofte de tiltalte.

Domstolen dømte overveiende politiske motstandere av det totalitære nasjonalsosialistiske regimet, og rettsstatlige prinsipper ble det ikke tatt hensyn til under rettssakene.

Tysk høyesterett innvilget de ansatte ved *Volksgerichtshof* det såkalte dommerprivilegiet i 1956, som innebar at ingen kunne stilles til ansvar for noe som helst så lenge de hadde handlet i overensstemmelse med daværende rett. Bortsett fra én person som ble forfulgt i en amerikansk rett, ble ingen av de 570 dommerne og statsadvokatene holdt ansvarlige senere.

Da Percy Adlon lagde filmen *Fünf letzte Tage* (= Fem siste dager) om motstandsbevegelsen Den hvite rose i 1982, ble det oppdaget at dødsdommene mot medlemmene av Den hvite rose stadig var rettskraftige i Vest-Tyskland. Først i 1985 avgav alle fraksjoner i Forbundsdagen en erklæring om at den nasjonalsosialistiske folkedomstolen hadde vært en terror-enhet, ikke et rettsstatlig element. I 1998 hadde det forente Tyskland opphevet alle dommene som folkedomstolen avsa i den nasjonalsosialistiske perioden.

## Kjente personer dømt av domstolen
* Robert Abshagen
* Hans-Jürgen Graf von Blumenthal 
* Eugen Bolz 
* Klaus Bonhoeffer 
* Bruno Binnebesel 
* Alfred Delp 
* Erich Fellgiebel 
* Reinhold Frank 
* Eugen Gerstenmaier 
* Carl Friedrich Goerdeler
* Willi Graf
* Hans Bernd von Haeften
* Albrecht von Hagen 
* Nikolaus Christoph von Halem 
* Paul von Hase 
* Ulrich von Hassell
* Robert Havemann 
* Andreas Hermes
* Erich Hoepner 
* Helmuth Hübener 
* Marie-Luise Jahn 
* Rudolf Kriss
* Hans Conrad Leipelt 
* Wilhelm Leuschner 
* Max Josef Metzger 
* Christoph Probst
* Siegfried Rädel 
* Karl Schapper 
* Alexander Schmorell 
* Hans Scholl 
* Sophie Scholl 
* Friedrich-Werner Graf von der Schulenburg 
* Fritz-Dietlof von der Schulenburg 
* Eva Schulze-Knabe 
* Bernhard Schwentner 
* Ulrich Wilhelm Graf Schwerin von Schwanenfeld 
* Robert Stamm 
* Berthold Graf Schenk von Stauffenberg 
* Adam von Trott zu Solz 
* Robert Uhrig 
* Joseph Wirmer
* Eleonore Wolf 
* Johannes Wüsten 
* Peter Graf Yorck von Wartenburg 
* Erwin von Witzleben

## Referanser


## Eksterne lenker
*
RFC

**RFC** er en forkortelse for blant annet:

*Request for Comments
*Request for Change
*Royal Flying Corps, den britiske hærens flyvåpen under nesten hele første verdenskrig
Kristen Johnston

**Kristen Johnston** (født 1967) er en amerikansk teater-, film- og TV-skuespiller. Hun er kjent for sin Emmy-vinnende rolle i TV-serien *[[Ti fingre og elleve tær]]*. Hun har også spilt «Wilma Flintstone» i familiefilmen *[[The Flintstones i Viva Rock Vegas]]*. Høsten 2005 ble Johnston en av de faste skuespillerne i NBCs TV-serie *[[Akutten]]*, i rollen som «Dr. Eve Peyton».

Johnston er med sin høyde på 1,83 meter lengre enn de fleste andre skuespillere. Hun har også forholdsvis dyp stemme.

Johnston vokste for det meste opp i Whitefish Bay i Wisconsin, like utenfor Milwaukee, men hun tilbragte noen av sine tenåringsår som utvekslingsstudent i Sverige og i Sør-Afrika. Hun ble uteksaminert som bachelor i drama ved New York University.

Johnston fikk sin profesjonelle scenedebut med New Yorks Atlantic Theater Company, som ble grunnlagt av David Mamet. I tillegg opptrådte hun med the Naked Angels Theater Company, og New York Stage and Film.

For sin opptreden i *The Lights* ved Lincoln Center Theatre ble Johnston nominert til en Drama Desk-pris som beste kvinnelige birolleinnehaver. En sjef ved Carsey-Werner Productions fikk øynene opp for Johnston etter prisutdelingen, og etter flere auditioner i 1996 til TV-serien *Ti fingre og elleve tær* vant hun rollen som «Sally Solomon», romvesenløytnanten og sikkerhetsoffiseren som utga seg for å være et sexy, kvinnelig menneske i Ohio. Hun opptrådte i serien fra 1996 til 2001 sammen med John Lithgow, Jane Curtin, French Stewart og Joseph Gordon-Levitt. Johnston ble nominert til Emmy-prisen tre år på rad for beste kvinnelige birolle i en komedieserie for rollen som «Sally Solomon», og hun vant i 1997 og i 1999.

Johnston fikk sin filmdebut i *The Debt*, vinner av beste kortfilm ved filmfestivalen i Cannes i 1993. I 1995 spilte hun «Kate» i *Backfire*. Hun har også opptrådt som gjesteskuespiller i *[[Chicago Hope]]*, *Hearts Afire*, *[[Sex og singelliv]]* og *The Five Mrs. Buchanans*. I tillegg var hun forteller i *Microscopic Milton* på Disney Channel. Hennes mest suksessfulle roller i kommersielle spillefilmer inkluderer *[[Austin Powers – Spionen som spermet meg]]* i 1999 og *[[Austin Powers in Goldmember - mannen med det gyldne lem]]* i 2002.

I 1998 var hun talsperson for Clairol-firmaet, samt at hun opptrådte på plateomslaget til Bad Religions album *[[No Substance]]*.

## Filmografi

## Referanser


## Eksterne lenker
*
Gresk kors

Et **gresk kors** er et kors der armene er like lange. Det greske korset forekommer blant annet i flaggene til Hellas og Sveits.

Gresk kors inngår i en del grafisk formgivning, mønstre og annen design, i våpenskjold, bumerker, emblemer, logoer, varemerker og andre kjennetegn. Små greske kors er ofte underordnete elementer i kjennetegn, mønstre og design. 

Det er svært få greske kors i norske private og offentlige våpen. Der er imidlertid flere andre korstyper ganske vanlige. I norske bumerker kan vi oftere se at det er et gresk kors, og da formet av smale streker. Korset kan være en større eller mindre del av bumerket. 

Landskapsvåpenet til den sveitsiske kantonen Schwyz, er et rødt skjold med et lite gresk sølvkors i et øvre skjoldhjørne.

Et gresk kors delte opp feltene i det skjoldet som var den skandinaviske kong Erik av Pommerns unionsvåpen. De korsene som i vår tid deler opp skjoldene i de danske og svenske kongevåpen, er noe annerledes.

## Litteratur
* Ottfried Neubecker: *Heraldik. Kilder, brug, betydning*, København 1979 (oversatt og bearbeidet for Skandinavia av Nils G. Bartholdy)
* Carl-Alex. von Volborth: *Heraldry - Customs, Rules and Styles*, Dorset 1981
* Carl-Alex. von Volborth: *The Art of Heraldry*, Dorset 1987
* Magnus Bäckmark och Jesper Wasling: *Heraldiken i [[Sverige]]*, Lund 2001
Vestby Avis

:*[[Vestby Avis (1974–1988)|Vestby Avis]] er også navn på en nedlagt ukeavis, utgitt av AS Moss Avis i årene 1974-1988.*
***Vestby Avis*** er en avis som dekker Vestby kommune og som utgis av Amedia. Første utgave kom ut i 26. mai 2006, og selskapet begynte samtidig å gi ut *[[Ås Avis]]* i nabokommunen. Vestby Avis er en nettavis og utgis i papir én gang i uken. Trine Urstad er daglig leder og ansvarlig redaktør.  

Avisen ble de første månedene distribuert gratis til alle husstandene i kommunen. 
## Opplag
Bekreftede netto opplagstall fra Norsk Opplagskontroll og Landslaget for Lokalaviser.

## Referanser


## Eksterne lenker
* 
*
Latinsk kors

Et **latinsk kors** er et kors med øverste korsarm kortere enn de andre og nederste korsarm lengre. Denne korsformen er blant de mange som er brukt til religiøse og magiske symboler og figurer. Vi finner latinsk kors i bl.a. malerier, skulpturer og annen kunst, i flagg, våpenskjold, bumerker, mønstre, ornamenter m.m.

Det latinske korset er idag mest vanlig som symbol for de vestlige kristne kirkesamfunnene. En alminnelig folkelig oppfatning er at det var et slikt kors som Jesus Kristus ble henrettet på. Forskere har reist tvil om dette og flere antar at korsfestelsen i stedet var på et T-formet «taukors»; se kors.

Et omvendt latinsk kors kalles Peterskors etter apostelen Peter. Et liggende latinsk kors kalles et Filipkors.

## Litteratur
* le Baron Stalins: *Vocabulaire-Atlas [[heraldikk|Héraldique]] en six Langues: Francais-English-Deutsch-Español-Italiano-Nederlandsch*, Paris 1952
* Ottfried Neubecker: *[[Heraldikk|Heraldik]]. Kilder, brug, betydning*, København 1979 (oversatt og bearbeidet for Skandinavia av Nils G. Bartholdy)
* Jan Raneke (redaktør): *[[Nordisk]] heraldisk [[terminologi]]*, Lund 1987 (med heraldiske faguttrykk på bokmål og nynorsk)

## Bildegalleri
Flere eksempler på kors som er dels latinsk kors og dels helt andre korsformer, bl.a. med sirkel, ekstra og skrå tverrbjelke samt korsarmer som ender i anker- eller kløverbladsform:


Fil:Cross1.JPG
Fil:Rock of Cashel-cross.jpg
Fil:Muiredach s Cross.jpg
Fil:Ireland-High-Cross-large edit.jpg
Fil:Coventry Cathedral burnt cross.jpg
Fil:A Commonwealth Cross of Sacrifice or War Cross.jpg
Fil:Mount-royal-cross.jpg
Fil:Sterzing-Vipiteno and Elzenbaumer Wetterkreuz.JPG
Fil:Normandy cemetery.jpg
Fil:Papal Cross.JPG
Fil:Santa_Cruz_del_Valle_de_los_Caídos.jpg
Fil:Salisbury Cathedral from the air - geograph.org.uk - 503638.jpg
Fil:Cross on Church.JPG
Fil:St._Thomas_Cross.jpg


## Eksterne lenker
* 

zh-yue:聖十字
Joakim Bangstad

**Joakim Bangstad** (født 22. april 1986 på Bangstad i Bindal) er en norsk skytter. Han skyter for Indre Bindal Skytterlag innen DFS skytedisipliner.
*Hovedleder for Norgesmesterskapet i 10 og 15 m 2009
*Var med å arrangerte Europamesterskapet i rifle og pistolskyting i 2010

Han har drevet med skyting siden 2001, og har følgende meritter:

## Lag-NM
*Laggull 50 meter 1/1 match 2004 (Junior)
*Laggull 10-meter luftgevær 2005 (Junior)
*Laggull 15-meter fririfle 2005 (Junior)
*Lagsølv 15-meter frififle 2007 (Senior)
*Lagbronse 10-meter luftgevær 2007 (Senior)
*Lagsølv 50-meter 60-skudd liggende 2008 (Senior)
*Lagsølv 10-meter luftgevær 2009 (Senior)
*Lagbronse 15-meter fririfle 2009 (Senior)
*Laggull 10-meter luftgevær 2010 (Senior)

## Indivinduelt NM
*1 gull 1/2 match 50-meter 2006 (Junior)
*1 sølv 30 skudd Standard 15 meter 2008 (Senior)
*1 sølv ligg 50-meter 2006 (Junior)
*1 sølv 15-meter miniatyr 2005 (Junior)
*1 sølv ligg 50-meter 2002 (Ungdom)

## DFS skytedispiliner
*Landsskytterstevnet 2001: 2.-plass i eldre rekrutt med 350 poeng.
*Landsskytterstevnet 2008: Mesterskapsmedlajen med 342 poeng.
*Landsskytterstevnet 2008: Deltaker på samlagsskytingen med 8.-plass
*Landsskytterstevnet 2015: Ese sølv på samlagsskytinga for Namdal Skyttersamlag
*350 klubben 2001
*6 samlagstitler
*Prins på Landsdelskretsstevnet bane 2010 Trønderkretsen
*Uoffisiell Norgesrekord på 15-meter DFS senior med 250 poeng og 19 sentrumstiere (2010)

## Kilder
*Norges Skytterforbund
*Det frivillige Skyttervesen
Request for comments

**Request for comments** (**RFC**, «anmodning om kommentarer») er en type dokumenter fra Internet Engineering Task Force (IETF), som utvikler standarder for Internett, og Internet Society (ISOC), en internasjonal organisasjon som arbeider for å fremme bruk og tilgang til Internett. En RFC er en rent elektronisk publikasjonsserie som benyttes til å publisere IETFs standarder for Internett, bestående av tekniske og organisatoriske notater. Disse dekker mange aspekter av data og nettverk, inkludert protokoller, prosedyrer, programmer og konsepter, men også notater, diskusjoner og tidvis humor.

## Referanser


## Eksterne lenker
* RFC Editor
* RFC Frequently Asked Questions
* RFC Database 
* RFC Errata
* RFC Index (plaintext)
* Offisielle RFC-standarders status
* RFC Monitor – Automatisk E-postvarsling for nye RFC'er
* RFCs fra IETF
* Viktige RFCer
* RFC sortert på kategori
* RFC-Archive.org
* RFC Index
* RFC-søk i HTML-format
* Fullindekserte RFCer
Einar Sandberg

**Einar Sandberg** (født 1876, død 1947) var en norsk maler. 

Sandberg ble født i Fredrikstad, men bosatte seg på Lillehammer og ble en av de såkalte lillehammermalerne. Han var elev av Erik Werenskiold, Kristian Zahrtmann (i København 1903-05) og Henri Matisse (i Paris 1909-10). Han er kjent for sine enkle og stemningsfulle landskapsmalerier med østlandsmotiv.

## Referanser
Uruguays flagg

**[[Uruguay]]s flagg** (på spansk: *Bandera de Uruguay*) består av ni striper, fire blå og fem hvite, og en gul sol med øyne, nese og munn på hvit bunn i det venstre hjørnet. Flagget ble offisielt godkjent 16. desember 1828, og er tegna av Joaquín Suárez. Flagget har hentet inspirasjon fra Argentinas og USAs flagg, og stripene representerer landets ni opprinnelige departementer.

Flagget hadde opprinnelig sytten striper, men antallet ble redusert til ni i 1830, og de lyseblå stripene ble mørkere. Mens flagget hadde sytten striper, var det det ni hvite stripene som symboliserte departementene. I perioden fra landet erklærte seg uavhengig av Keiserdømmet Brasil i 1825 til det ble anerkjent som offisiell stat i 1828, hadde det et helt annerledes flagg, en trikolor med en blå, en hvit og en rød vannrett stripe.

## Andre flagg

Fil:Flag of Artigas.svg|Artigasflagget
Fil:Flag of the Treinta y Tres.svg|Treinta y Tres-flagget
Fil:Presidential Standard of Uruguay (At Sea).svg|Uruguays presidentflagg til sjøs
Fil:Naval Jack of Uruguay.svg|Uruguays orlogsflagg


## Historiske flagg

Fil:Flag of Uruguay (1825-1828).svg|Uruguays flagg 1825–1828
Fil:Flag of Uruguay (1828-1830).svg|Uruguays flagg 1828–1830


## Referanser


## Eksterne lenker
* 
* Uruguays flagget, Verdens flagger (engelsk)
Albert Christiansen

**Kristian Albert Christiansen** (1888–1966) var en sagbruksarbeider og Arbeiderpartiet-politiker fra Larvik. Han var stortingsrepresentant i tre perioder 1928&ndash;1930, 1933&ndash;1936 og 1937&ndash;1945 for valgkretsen Kjøpstedene i Vestfold fylke og og ordfører i Larvik 1953–1955.

Christiansen var medlem av bystyret i Larvik 1920-40, 1945-59 og av formannskapet 1945–1956. Han var varaordører i flere perioder i årene 1923-1953. Christiansens barndomshjem var Tordenskjolds gate 17 på Torstrand.

## Referanser


## Eksterne lenker
*
Ben

**Ben**, **bein** og **bena** har flere betydninger:

* Ben (legemsdel), en del av kroppen, de lemmene dyr og mennesker går og står med
* Ben eller bein kan også brukes om det som minner om dyrs og menneskers bein, for eksempel på en stol eller et bord
* Ben eller bein kan bety knokkel, beinvev eller skjelett, som også kan brukes som materiale
* Ben eller bein kan bety «rett», i uttrykk som for eksempel «beint fram»
* Ben (navn), Benn og Benny er mannsnavn, vanligvis en forkortelse for Benjamin
* Ben betyr på arabisk og hebraisk «sønn» og brukes blant annet i etternavn 
* Ben (Burkina Faso), en by i Burkina Faso i Afrika
* Ben (Iran), en by i Iran
* Ben betyr på keltisk fjelltopp (brukt for eksempel i navnet Ben Nevis)
* Ben (film), en film fra 1972 med Michael Jackson som synger
* Ben (album), musikkalbum av Michael Jackson
* Sangen «Ben» av Michael Jackson
* Bena (folkeslag), et folkeslag i Tanzania
** Bena (språk), språket deres
Solneset skole

**Solneset skole** er én av to barneskoler i bydelen Hamna i Tromsø. Skolen dekker 1. til 7. klasse. Rektor er Øyvind Berg.

Solneset skole ble bygd i 1998 og har om lag 200 elever og 27 ansatte.

Med både fjæra og skogen i umiddelbar nærhet, er det tilrettelagt for et aktivt uteliv, både i skoletida og i skolefritidsordning-tida.

## Eksterne lenker
* Skolens egne nettsider
Upton Sinclair

**Upton Beall Sinclair** (1878–1968) var en amerikansk forfatter som skrev over 90 bøker i ulike sjangere og oppnådde betydelig popularitet på første halvdel av 1900-tallet. 

## Forfatterskap
Sinclair slo igjennom i 1906 med romanen *[[The Jungle (roman)|The Jungle]]*, der han tematiserte utfordringer fattige immigranter møtte i Chicago, spesielt innen slakteriindustrien som dominerte byen på dette tidspunktet. Boka gir en rystende skildring av farlige og uhygieniske arbeidsforhold i de store slakteriene.

*The Jungle* hadde stor påvirkningskraft. Sinclair ville i hovedsak sette fokus på den fattige arbeiderklassens dårlige kår. Derimot var det ikke der boken hadde effekt, men som inspirator for en granskning av kjøttindustrien, som igjen førte til at det ble vedtatt flere lover som skulle sikre bedre kjøttkontroll og mathygiene.

Sinclair skreiv mange andre romaner, mange med sterk politisk sprengkraft, blant annet * Boston*, ei kritisk skildring av rettssaka mot anarkistene Sacco og Vanzetti.

Sinclairs politiske synspunkter førte etterhvert til at han ble boikottet av de store forlagene, og i mange år måtte han gi ut sine bøker på eget forlag og distribuere dem via postordre og gjennom egne kommisjonærer.

Sinclairs største verk var romanserien om Lanny Budd, som kom ut under og etter annen verdenskrig og skildrer den politiske utviklinga i Europa og USA. 

Sinclair ble tildelt Pulitzerprisen i 1943.

## Politikk
Sinclair var aktiv sosialist og fremmet sin synspunkter såvel i sine bøker som i praksis. Med inntektene fra  *The Jungle* grunnla han et sosialistisk kollektiv. Bygningen ble angrepet flere ganger og tilslutt brent ned til grunnen, sannsynligvis av politiske motstandere.

Han stilte som  kandidat for sosialistpartiet ved kongressvalgene i 1920 og 1922, uten å oppnå noe mandat. I 1934 var han kandidat til delstatsguvernør i California for Det demokratiske partiet.

## Parapsykologi
Sinclair var interessert i parapsykologi og gjennomførte en rekke eksperimenter der han hevdet å ha påvist slike fenomener som telepati og levitasjon. Eksperimentene er skildret blant annet i boka * Mental Radio* (1930). 

## Referanser


## Eksterne lenker
* 
* 
* 
*  Fullstendig bibliografi på engelsk
Kjell Holler

**Kjell Torbjørn Holler** (født 29. juni 1925 på Rjukan, død 1. november 2000) var en norsk cand.oecon i sosialøkonomi fra Universitetet i Oslo (1950), industrimann og politiker (Arbeiderpartiet). Han var først tilknyttet Arbeiderbladet (1950–52) og økonomileder i Landsorganisasjonen (1952–58).

## Statsråd
Holler ble utnevnt til industriminister i Einar Gerhardsens tredje regjering. Han satt i stillingen i perioden (9. april 1959-4. juli 1963). Han var bare 34 år da han ble minister og ble dermed en av de yngste som er blitt utnevnt til statsråd til da. Sommeren 1963 søkte han avskjed som følge av at den såkalte Kings Bay-saken. Bare noen dager før han søkte avskjed hadde regjeringen på hengende håret unngått å bli felt på et mistillitsforslag som gjaldt de store budsjettoverskridelsene ved byggingen av Norsk Koksverk.

## Etter politikken
Kjell Holler kom ikke tilbake til norsk politikk etter sin periode som statsråd.
Etter nok en periode i Landsorganisasjonen (1962–66) var han engasjert hos Samvirke Forsikring (1966–80), for Televerket som styreformann (1974–80) og sist som Televerkets generaldirektør (1980–91).

Holler hadde en rekke verv, som avgiftskomiteen (1953–59), frihandelsutvalget (1963–66), skatteprogresjonsutvalget (1963–64), styreformann i Norsk Film (1971–79), leder for Utvalget for industriøkonomisk institutt (1971–72), i representantskapet for Årdal og Sunndal Verk A/S (1971-74, 1981-), leder av Utvalget for medbestemmelsesrett i offentlig sektor (1972–94), medlem av Markedsrådet (1973–85), styreleder for Kreftregistreret (1990–95) og medlem av styret for Flyktningerådet (-2000).

## Utmerkelser
* Norske Sivilingeniørers Forenings gullmedalje
* kommandør av St. Olavs Orden (1989).

## Utgivelser
* *Automatisering.  Spøkelse eller realitet?* (1957).

## Eksterne lenker
*
Luzern

**Luzern** (fransk: *Lucerne*) er en by i midten av Sveits.

Byen er hovedstad i kantonen Luzern, og ligger ved Vierwaldstättersjøen med en kjent trebro og med utsikt over fjellene Pilatus og Rigi.

## Bilder

Kapellbrücke with flowers.jpg|Broen Kapellbrücke er den eldste trebroen i Europa.
Luzerner Fasnacht 2009.JPG|Luzerner Fasnacht er et årlig karneval.
Panoramic view from Mount Pilatus of Lake Lucerne, Mount Rigi, Lake Zug and the city of Lucerne.jpg|Luzern sett fra Pilatus-fjellet.
Lion Monument, Lucerne, Switzerland-LCCN2001703054.jpg|«Løven i Luzern», tegnet av den danske kunstneren Bertel Thorvaldsen.
Luzern Battle 1845.gif|*Conflict at Luzern*. En illustrasjon fra London News til nyheten om kuppforsøket i kantonen i 1845.


## Referanser


## Eksterne lenker
*
Dong Hoi

**Đồng Hới** er en by i den administrative regionen Bac Trung Bo i Vietnam. Byen hadde  innbyggere i 2005. Den betjenes av Dong Hoi lufthavn.

## Administrasjon

Dong Hoi er delt i 16 administrative områder; 10 bykommuner (*phường*) og 6 landkommuner (*xã*).
George London

**George London** er navnet til flere personer:

*George London (landskapsarkitekt) (1681–1714), en engelsk gartner og landskapsarkitekt
*George London (operasanger) (1920–1985), en amerikansk baryton
George London (landskapsarkitekt)

**George London** (født ca. 1638, død 1714) var en britisk gartner og landskapsarkitekt. Han tilhørte barokkstilen, og jobbet bl.a. på hageanleggene til Hampton Court, Melbourne Hall og Wimpole Hall.

Fra 1681 begynte han å jobbe sammen Henry Wise i planteskolen Brompton Nursery. 

Hans fødselsdato er ikke sikker, men trolig ca. 1638.

## Referanser
Henry Wise

:*For artikkel om den amerikanske politikeren, se [[Henry A. Wise]].*

**Henry Wise** (født 1653, død 1738) var en engelsk gartner og landskapsarkitekt. Han hadde sin opplæring under landskapsarkitekten George London ved Brompton Nursery. Disse to står bak mange av Englands hager, som Hampton Court, Chelsea Hospital, Longleat, Chatsworth, Melbourne Hall, Wimpole Hall og Castle Howard. Inspirasjonen til disse ble hentet fra samtidens parker i Frankrike og Nederland. 

Dronning Anne av Storbritannia og Georg I av Storbritannia hadde begge Henry Wise som slottsgartner. Han jobbet bl.a. med hagene i Buckingham Palace.

## Referanser


## Litteratur
*Green, David B. *Gardener to Queen Anne: Henry Wise and the Formal Garden* (Oxford University Press) 1956.*
*Harvey, John. *Early Nurserymen* 1974.
*Willson, E.J. *West London Nursery Gardens'' (Fulham and Hammersmith Historical Society) 1982.
*
George London (operasanger)

**George London** (født 30. mai 1920, død 24. mars 1985) var en kanadisk-født operasanger (baryton). 

Etter en lang periode med konserter sammen tenoren Mario Lanza og sopranen Frances Yeend som en del av Bel Canto Trio i 1947-48 ble London innleid av Wien statsopera, der hans store gjennombrudd kom i 1949. En lammelse i stemmebåndet endte hans karriere i 1967.

I 1971 etablerte han *the George London Foundation for Singers*, et fond som hjelper unge operasangere tidlig i deres karriere. Hvert ås gis det ut 57&nbsp;000 amerikanske dollar til vinneren av en årlig konkurranse https://web.archive.org/web/20060719184314/http://www.georgelondon.org/home.html. 

## Referanser


## Kilder
* London, Nora.*George London: Of Gods and Demons*. Fort Worth: Baskerville, 2005 (ISBN 1-880909-74-X)

## Eksterne lenker
* 
* 
* 
*  Biografi
*  George London Foundation
Rwandas flagg

Det nåværende **[[Rwanda]]s flagg** ble tatt i bruk 25. oktober 2001, samtidig ble landets riksvåpen endret. 

Flagget har fire farger: blått, grønt og to former for gult (standard gult i det midtre båndet, og en gyllengul farge på solen). Forskjellen mellom de to gulfargene er knapt merkbar.

I likhet med Etiopias flagg representerer fargene grønt, gult og blått henholdsvis fred, nasjonens fremtidshåp og folket. Solen er relativt uvanlig på nasjonalflagg, men Kiribati, Argentina, Uruguay, Japan og Kasakhstan bruker også solen som symbol.

## Rwandas tidligere flagg
Rwandas tidligere flagg var en rød/gul/grønn trikolor med en stor «R» for å skille flagget fra det ellers identiske flagget til Guinea. Flagget ble endret fordi det var blitt forbundet med brutaliteten under folkemordet i Rwanda.
Guyanas flagg

**[[Guyana]]s flagg**, kjent som *Den gylne pilspiss*, består av en gul (gyllen) pilspiss med et rødt triangel på grønn bunn. Den gule pilspissen er markert på to sider med en smal hvit stripe og den røde trekanten med en smal svart stripe. Flagget er fra 1966. Grunnideen til flagget stammer fra vexillologen dr. Whitney Smith, da uten de hvite og svarte stripene.

Det grønne symboliserer jordbruk og skogene, det hvite; elver og vann, det gule; mineralforekomster (gull), det svarte utholdenhet, og det røde symboliserer iver og dynamikk.
Innbyggernavn

**Innbyggernavn**, **inkolentnavn** eller **demonym** er betegnelser som brukes på personer fra et bestemt geografisk område.

Demonymer er ikke faste. I flere områder kan det være to eller flere demonymer som benyttes for samme sted. Det finnes også områder som ikke har demonymer, og hvor man i stedet bruker sammenstilling med for eksempel -mann, -kvinne, -bu eller -folk. Betegnelsen *Risør-folk* eller *Åkrabu* er eksempler på dette.

Det er ikke alltid samsvar mellom demonym og kommunenavn. For eksempel blir *systrendinger* brukt som betegnelse på personer fra Leikanger i Sogn og Fjordane. Betegnelsen stammer fra bygdenavnet Systrond.

## Ortografi
Demonymer skal ha liten forbokstav. Dersom demonymet er avledet av et stedsnavn med bindestrek eller mellomrom, så faller dette bort. For eksempel brukes betegnelsen *newyorker* om personer fra New York. 

## Eksempler
Noen kjente demonymer:
* *[[siddis]]* om personer fra Stavanger. (Betegnelsen kommer trolig fra det engelske ordet for borger: *citizen*.)
* *[[stril]]* om personer fra Strilelandet i Vestland fylke.
* *[[trønder]]* om personer fra Trøndelag.
* *[[søring]]* om personer fra Sør-Norge. (Betegnelsen blir ofte brukt av folk fra Nord-Norge).

## Se også
* Liste over nasjonaliteter
* :Kategori:Omdirigeringer fra innbyggernavn
* 
* 
## Eksterne lenker
* Norske Innbyggernavn
Trinidad og Tobagos flagg

**[[Trinidad og Tobago]]s flagg** er rødt med et svart diagonalbånd med en smal hvit stripe på hver side. Flagget ble offisielt den 8. juni 1962.

Det røde symboliserer landets og befolkningens vitalitet, men også solens varme og energi. Det hvite representerer havet som omkranser øyene samt nasjonens strevende etter renhet og likestilling og det svarte symboliserer folkets enighet og energi samt landets rikdom.

## Tidligere flagg

Før Trinidad og Tobago ble en selvstendig stat i 1962 brukte de et blått koloniflagg med det britiske flagget i det venstre hjørnet og et rundt bilde med en seilskute i en havn foran et fjell.
Walworth County (Wisconsin)

**Walworth County** er et fylke i den amerikanske delstaten Wisconsin. Det ligger sørøst i staten og grenser mot Waukesha County i nordøst, Racine County og Kenosha County i øst, Rock County i vest og mot Jefferson County i nordvest. Det har også grense mot delstaten Illinois i sør.

Walworth Countys totale areal er  km² hvorav 55 km² er vann. I 2000 hadde fylket  innbyggere og administrasjonssenteret ligger i byen Elkhorn. 

Fylket har fått sitt navn etter dommeren Reuben Hyde Walworth. 

## Eksterne lenker
*
Jonas Drentwett

**Jonas Drentwett** (født 7. juni 1650 i Augsburg, død 26. januar 1720) var en tysk kunstner. Han har bl.a. arbeidet med freskene i rådhuset i Pressburg, slottet *Schönborn* i Niederösterreich, og han har skapt freskene i Belvedere i Wien.

## Referanser
Guineas flagg

**[[Guinea]]s flagg** ble tatt i bruk 10. november 1958. 

I tråd med de andre flaggene i regionen brukes den panafrikanske bevegelsens farger &ndash; rødt, gult og grønt. Som tidligere fransk koloni har landet valgt å bruke en trikolor.

## Referanser
Culicoidea

* U-mygg
* Svevemygg
* stikkmygg Culicidae
* Corethrellidae

**Culicoidea** er en gruppe (overfamilie) av mygg der alle artene har larver som utvikler seg i vann. Gruppen omfatter fire familier, av disse finnes U-mygg, svevemygg og stikkmygg i Norge, mens familien Corethrellidae bare lever i varmere strøk. Den artsrikeste familien er stikkmyggene, ofte bare kjent som "mygg". De andre gruppene ligner på stikkmyggene, men mangler lang sugesnabel. Alle familien bortsett fra U-mygg har skjell på vingene og kan kjennes på dette.
Larvene lever svømmende eller svevende i stillestående eller langsomt strømmende fersk- eller brakkvann. De er filterere eller rovdyr, og kan være viktige elementer i ferskvannsøkosystemer. Voksne stikkmygg Culicidae og Corethrellidae suger blod, og kan spre forskjellige slags sykdommer. U-mygg og svevemygg tar neppe næring til seg som voksne.
## Eksterne lenker
*
Programmerernes dag

**Programmerernes dag** er en årlig markering av dataprogrammerernes profesjon i Russland. Dagen markeres på årets 256. dag, på 13. september til vanlig eller 12. september i skuddår. Ideen til denne markeringen fikk de to russiske dataprogrammererne Valentin Balt og Mikhael Tsjerviakov, som i 2002 startet å samle inn underskrifter for å få den russiske regjeringen til å utstede en offisiell erklæring om at dagen skulle ha status som dataprogrammerernes egen dag. Balt og Tsjerviakov var den gangen ansatt i software-selskapet Parallel Technologies.

Datoen kommer av at 256 er et viktig tall for programmerere, siden 2^8 = 256, like mange verdier som kan representeres i en byte med data.

På grunn av Russlands invasjon av Ukraina 2022 har medlemmer av det ukrainske IT-miljøet foreslått å boikotte denne høytiden.

## Referanser
Kiribatis flagg

**[[Kiribati]]s flagg**: Den øvre halvdelen er rød med en gullfarget fregattfugl (*Fregata minor*) som flyr over en oppstigende sol. Den nedre halvdelen er blå med tre horisontale bølgeformede striper som representerer havet og de tre øygruppene (Gilbert-, Phoenix-  og Linjeøyene). De 17 solstrålene representerer de 16 Gilbert-øyene og Banaba.

## Referanser
Gilbertøyene

**Gilbertøyene** er en kjede bestående av 16 atoller og koralløyer i Stillehavet. Øygruppen utgjør hoveddelen av øystaten Kiribati. 

Gilbertøyene hadde vært bebodd av mikronesiske folkeslag i flere århundrer før de ble oppdaget av europeerne. Et av de først registrerte europeiske besøkene skriver seg fra 1765 da John Byron på skipet «Dolphin» kom til øya Nikunau. 

I 1788 krysset kaptein Thomas Gilbert forbi Abemama, Kuria, Aranuka, Tarawa, Abaiang, Butaritari og Makin (uten å gå i land). I årene som fulgte oppdaget mange skip de små øyene og atollene på reiser i Stillehavet. 
    
Det ble opprettet et britisk protektorat over Gilbertøyene i 1892. I 1915 ble Gilbert- og Elliceøyene gjort til koloni i Det britiske imperiet.

Kolonien ble autonom i 1971. Fra 1976 til 1978 ble Elliceøyene fradelt, og Gilbertøyene ble kolonien **Gilbert Islands** som utstedte frimerker under dette navnet. I 1979 stemte Gilbertøyene for uavhengighet, og ble til den uavhengige staten Kiribati.

Gilbertøyene består av følgende øyer (i alfabetisk rekkefølge):
* Abaiang
* Abemama
* Aranuka 
* Arorae
* Beru
* Butaritari (tidligere Makin)
* Kuria
* Maiana
* Makin (tidligere Lille Makin)
* Marakei
* Nikunau
* Nonouti
* Onotoa
* Tabiteuea
* Tamana
* Tarawa
Kvitsund Gymnas

**Kvitsund Gymnas** er en privat videregående skole med internat i Kviteseid i Telemark. Skolen og internatet eies og drives av Misjonssambandet. I skoleåret 2025–2026 var det ca. 150 elever ved skolen, og om lag 140 av disse bodde på skoleinternatet.

Skolen tilbyr studiespesialisering med programfag innenfor realfag, språk og samfunnsfag. På fritiden har elevene fritidstilbud som KVIL Kvitsund Idrettslag. Med Vollyball, Fotball og flere andre aktiviteter.  Skolen har ett musikkrom, treningsrom, og en frisbeegolf bane på området. 

Skolen har hvert år ett elevstyrt misjonsprosjekt til støtte for NLM misjon i utlandet. Med dugnad og aktiviteter gjennom skoleåret for innsamling til dette. 3 klasse har ansvar for å lede arbeidet med misjonsprosjektet. 

## Historie
I 1914 ble Telemark folkehøgskole flyttet fra Seljord til Utsund i Kviteseid. Under krigen ble skolen rekvirert av nazistene til frontkjemperskole. I 1954 kjøpte NLM skolen av Jakob Naadland. Skolen ble drevet som linjedelt ungdomsskole fra 1957.

Da NLM kjøpte Telemark Folkehøgskole, var det ulike meninger om hva de skulle kalle stedet. Stedet hadde tidligere vært kjent som gården Utsond, så man endte til slutt opp med en kombinasjon av Utsund og Kviteseid, nemlig Kvitsund. Navnet ble avgjort i en konkurranse. Den som foreslo "Kvitsund" var Mary J. Ringdal, Hedrum. Det nye navnet ble tatt i bruk i styret den 15. juni 1955. Rundt midten av 1970-tallet ble Kvitsund Norges første private kristne videregående skole med allmennfag.

I tiden som videregående skole har Kvitsund Gymnas vært under ledelse av følgende rektorer:
*1974–1976: Jostein Stokkeland
*1976–1984/1985–1987: Hadle Hovda
*1984–1985: Olav Mosdøl
*1987–2000: Jon Kvalbein
*2000–2008: Håvard Brekkå
*2008–2009: Leidulv Nesgård
*2009–2011: Jonn Foldøy
*2011–2012: Hans Johan Sagrusten
*2013–2015: Torleif Belck-Olsen
*2015–2019: Magnus Kvalbein
*2019–2024: Edgar Gamst Kristoffersen
*2024–: Sigrun Kvamme

## Referanser


## Eksterne lenker
* 
*
Chironomoidea

* Målermygg
* Knott
* Sviknott
* Fjærmygg

**Chironomoidea** er en gruppe (overfamilie) av mygg som omfatter fire familier av små mygg. De aller fleste artene er mindre enn 5 mm lange. De har larver som lever i vann eller på fuktige steder. Den artsrikeste familien er fjærmygg, som finnes ved praktisk talt alle ferskvann på hele jorden, noen få arter også i havet. Larvene kan finnes i en mengde forskjellige miljøer i vann og på land, mange arter har larver som er bunndyr i ferskvann, der de kan være viktige som mat for fisk. De er ofte meget tallrike. Knott og sviknott er også artsrike familier, der de voksne hos en del arter suger blod. Larvene til knott lever i rennende vann, larvene til sviknott gjerne i fuktig jord. Også disse familiene kan opptre i svært høye tettheter. Den fjerde familien, målermygg, forekommer sjelden tallrikt. Larvene lever på fuktige steiner (for eksempel under fossefall), de voksne er kortlivede og man finner dem sjelden. 
Familien fjærmygg har trolig den videste utbredelsen av alle insektfamilier, dermed finnes denne overfamilien også nesten over alt.

## Eksterne lenker
*
JetBlue Airways

**JetBlue Airways** er et amerikansk lavprisflyselskap basert i New York. 

## Historie
Gründer for selskapet var David Neeleman som meldte om sine planer i februar 1999 og bestilte fly fra Airbus. Den første flygningen til jetBlue fant sted 11. februar 2000 mellom New York JFK og Fort Lauderdale. JetBlue var et av få selskap som klarte å gå med overskudd selv etter terrorangrepet 11. september. I 2002 fikk selskapet levert underholdningsutstyr med skjerm i hvert sete som ga alle passasjerene mulighet til å se på fjernsyn.

Siden JetBlue ønsket å fly til en del destinasjoner der det ikke var grunnlag for Airbus A320-flyene, bestilte selskapet 100 mindre Embraer 190-fly i 2003. De ble satt i rute 8. november 2005, først på ruten New York-Boston. JetBlue hadde imidlertid en del problemer med de nye flyene på grunn av forsinkede leveranser og en del mindre tekniske problemer. Dette, sammen med drivstoffutgifter på grunn av høy oljepris, bidrog til at overskuddet ble kraftig svekket i tredje kvartal av 2005 (fra $8.7 millioner til $2.7 millioner), og selskapet fikk sitt første underskudd i siste kvartal 2005. I løpet av 2006 hadde selskapet imidlertid begynt å gå med overskudd igjen.

## Rutenettverk
Det meste av flytilbudet er på innenriksmarkedet til en rekke byer over størsteparten av USA, men det er endel utenriksflyvninger til Aruba, Bahamas, Bermuda og Den dominikanske republikk. John F. Kennedy-flyplassen i New York er den største hovedflyplassen i nettverket, og JetBlue disponerer hele terminal 6 og er iferd med å ruste opp Terminal 5. Flere ruter går også fra Long Beach, Fort Lauderdale, Washington Dulles, Oakland og Boston.

Selskapet har ruter til 20 stater samt Puerto Rico.

## Flyflåte
Ifølge egne tall består flåten til JetBlue består av 95 Airbus A320 med 156 seter for bruk på større og tyngre ruter og 18 Embraer 190 med 100 seter på mindre ruter. Hele flyflåten er utstyrt med lærseter og TV for hver passasjer. For å oppmuntre passasjerer til å trekke bakover i flyet har seteradene bak vingen om lag 5 cm mer plass til beina enn setene foran. De fleste flyene har navn med «Blue» eller «Bleu» i seg.

## Eksterne lenker
*
Dingobats

**Dingobats** (etablert 1995) er en norsk jazzgruppe, bestående av studenter fra Jazzlinja (NTNU):  Leder Eirik Hegdal saksofon og arrangement,
Mats Eilertsen bass,
Njål Ølnes tenorsaksofon og
Thomas T. Dahl gitar og
Sverre Gjørvad trommer.
De var på Vossajazz og Moldejazz allerede 1996 med materiale
gitt ut på *the new dingobats generation* (Nomya Turn Left, 1998).
Etter SoddJazz 1998, Dølajazz og Kibneb 1999 og nok en Vossajazz 2001 utkom
*Pöck* med bidrag fra Live Maria Roggen vokal, Fredrik Ljungkvist klarinett, Fredrik Lundin saksofon og Øyvind Brække trombone (Bergland, 2002).
Deres siste var *Follow* (Jazzaway, 2004).  Gruppa har også turnert i Baltikum 1997, Nord-Norge 1998, Norden 2002 og mottatt Norsk kulturråds ensemblestøtte (2000–02).

## Eksterne lenker
* kunst.no/dingobats
Serbias frivillige garde

**Serbias frivillige garde** (serbisk: *Српска добровољачка гарда/Srpska dobrovoljačka garda*, direkte oversatt *Den serbiske frivillige garde*), også kjent som **Arkans tigere**, var en paramilitær enhet som ble grunnlagt og ledet av Željko Ražnatović, bedre kjent som Arkan. Den erklærte seg selv som patrioter som beskyttet serbere utenfor Serbias grenser under jugoslaviakrigene.

Ražnatović ble av ICTY tiltalt for flere krigsforbrytelser enheten påstås å ha begått.

## Kjente medlemmer
* Borislav Pelević – Serbisk presidentkandidat
* Milorad Ulemek – kommandant for det serbiske spesialpolitiet
* Zvezdan Jovanović – Attentatsmannen som drepte tidligere serbiske statsminister Zoran Đinđić
## Referanser
Embraer E-Jet

**Embraer E-Jet** er en serie tomotors jetfly og som produseres av Empresa Brasileira de Aeronáutica (Embraer) i Brasil. Flytypen er et smalbuksfly og alle variantene har samme flykropp og elektroniske system, med normalt 4 seter i bredde. 170 og 175 har samme vingekonstruksjon og samme type motorer og varierer kun i lengde. På samme måte deler 190 og 195 vingekonstruksjon og motorer. Flytypen E-175, E-190 og E-195 er blant annet i bruk i Norge av Austrian Airlines og KLM Cityhopper.

Embraer E-Jet E2-familien fungerer som avløser for Embraer E-Jet-flyene. 

## Eksterne lenker
* 
* EMBRAERs hjemmeside
* Airliners.net: Embraer ERJ-170/175/190/195
Etnolekt

En **etnolekt** er et talespråk som er knyttet til en etnisk gruppe (en gruppe mennesker fra et bestemt folkeslag). Etnolekter utvikler seg når en etnisk gruppe bor på et sted der de må lære seg andrespråk, for eksempel norsk. En etnolekt oppstår når språkbrukerne blander ord fra morsmålet sitt inn i andrespråket.

En av de første som brukte etnolektbegrepet i norsk sammenheng, er Tove Bull, som beskrev språkkontaktvarieteter i Nord-Troms.

Et annet eksempel på etnolekt er «vollanorsk», der norsk er blandet med slanguttrykk fra flere andre språk, blant annet berberspråk og arabisk. Et beslektet resultat er også kebabnorsk. Denne typen etnolekter kalles også multietnolekt.

Mange som har et annet morsmål velger å bruke ord, uttrykk og setningsstrukturer fra dette morsmålet i dagligtalen sin. Dette kalles etnolek.

## Se også
* Dialekt
* Idiolekt
* Kronolekt
* Multietnolekt
* Sexolekt
* Sosiolekt

## Referanser
2. Eriksen, Harald mfl. (2021). "intertekst essens". Fagbokforlaget.
Elektronisk stemme-fenomen

**Elektronisk stemme-fenomen** (**Electronic voice phenomenon**, EVP) er et fenomen innenfor parapsykologien der elektroniske opptaksmidler antas å kunne benyttes til lydopptak av åndestemmer. EVP føyer seg inn i en tradisjon i parapsykologien der ny teknologi antas å kunne benyttes til å dokumentere ånder. I USA fikk EVP et oppsving i 1950-årene. Friedrich Jürgenson (1903–1987) og Konstantīns Raudive (1909–1974) mente å ha gjort lydbåndopptak av stemmer som de tolket som de dødes forsøk på å kommunisere med de levende.

## Referanser
Johnston Atoll

**Johnston Atoll** er en 2,7 km² stor atoll i det nordlige Stillehavet. Johnston Atoll er ubebodd og består av fire øyer. Atollen er en del av USAs ytre småøyer og er under jurisdiksjon av United States Air Force.

Den isolerte atollen har vært kontrollert av USAs forsvar siden 1934. Den har blitt benyttet som drivstoffdepot for marinen, som flybase base under andre verdenskrig, som testområde for atomvåpen og biologiske våpen, en hemmelig missilbase, og som sted for lagring og tilintetgjøring av kjemiske våpens og Agent Orange. Disse aktivitetene medførte at miljøet i området ble sterkt skadet. USAF fullførte opprydding av forurensningen i 2004 og utfører nå kun periodisk overvåking.

På øyene er det livskraftige kolonier av hekkende sjøfugl og betydelig marint biologisk mangfold. USAF og USFWS utfører miljøovervåking og vedlikehold for å beskytte det innfødte dyrelivet i området. Etter årtusenskiftet var det et økologisk problem med den invaderende maurarten *[[anoplolepis gracilipes]]* som drepte sjøfuglene, men innen 2020 var disse utryddet.

## Referanser
Den kongelige thailandske hær

**Den kongelige thailandske hær** er en forsvarsgren i Thailand. Hærsjefen er general Jaroenchai Hintao.

## Lederskap
I 2020 strammet kongehuset grepet om Thailands hær ved å fylle ledende stillinger i hæren med sin egen gruppe, de såkalte *Røde skjortekant-soldatene*. De har tatt navn fra T-skjortene med rød skjortekant som brukes under og etter det tre måneder lange treningsprogrammet for kongens elitesoldater. I 2023 var de øverste stillingene i landets sikkerhetstjenester tildelt tjenestemenn som slottet hadde tillit til. General Jaroenchai Hintao overtok som hærsjef 1. oktober 2023.

General Narongpan Jitkaewthae var hærsjef fra den 1. oktober 2020 til 1. oktober 2023. Han hadde tidligere vært befal for en kontingent som har kjempet mot separatistene i sør, og er medlem av kongens garde korps 904. Tallet 904 er kodenavnet kong Vajiralongkorn fikk tildelt av det thailandske politiet da han var kronprins.

## Organisasjon
Hæren er delt inn i fire regionale kommandoer:
* Første armé: Består av 1., 2., 9. og 11. infanteridivisjon samt 1. utviklingsdivisjon.  Hovedkvarter i Bangkok og er ansvarlig for vestre og sentrale provinser samt hovedstaden.
* Andre armé: Består av 3., 6. og 12. infanteridivisjon og 2. utviklingsdivisjon.  Hovedkvarter i Nakhon Ratchasima og er ansvarlige for de nordøstre områder.
* Tredje armé: Består av 4. infanteridivisjon, 1. panserdivisjon og 3. utviklingsdivisjon med hovedkvarter i Phitsanulok.  Ansvarlig for nordre og nordøstre deler av kongedømmet.
* Fjerde armé: Består av 5. infanteridivisjon og 4. utviklingsdivisjon og har hovedkvarter i Nakhon Si Thammarat.  Ansvarlig for søndre del av landet.

Til sammen har hæren syv infanteridivisjoner (herunder 5 stridsvognbataljoner), én panserdivisjon, én kavaleridivisjon (med panserstyrker), åtte uavhengige infanteridivisjoner, to spesialstyrkedivisjoner med ansvar for spesial- og luftbårne operasjoner, én feltartilleridivisjon og en luftverndivisjon.  Tre luftmobile kompanier er støtte for resten av bakkestyrkene.

Andre bakkestyrker inkluderer kongens garde.

## Utrustning

Tradisjonelt har den thailandske hæren vært organisert for å bekjempe geriljaer og drive med intern sikkerhet, og vært utrustet deretter.  Med den økende stabiliteten i landet og myndighetenes ønske om å ha innflytelse i regionen har fokuset svingt mer over på konvensjonell krigføring.  Etter den økonomiske nedturen sist på 1990-tallet har også hæren hatt mulighet til å oppgradere utstyret sitt.

USA har vært hovedleverandør av militært utstyr, spesielt under Vietnamkrigen, men også Kina har vært en stor leverendør. I de siste årene har dog Thailand kjøpt inn utstyr fra en rekke kilder, blant annet andre asiatiske land og Russland.

## Referanser


## Eksterne lenker
* 
* GlobalSecurity.org om den thailandske hæren (engelsk)
Palmyra Atoll

**Palmyra Atoll** er en 12 km² stor atoll i det nordlige Stillehavet som administreres av den amerikanske regjering. Den er en del av USAs ytre småøyer.

Gjennomsnittlig årlig nedbørsmengde er omtrent 4&nbsp;445 mm.
Kingman Reef

**Kingman Reef** er et lite tropisk korallrev i det nordlige Stillehavet. Det er amerikansk territorium, og er en del av USAs ytre småøyer. Kingman Reef administreres fra Washington D.C. av den amerikanske marine. Kingman Reef ligger omtrent halvveis mellom Hawaii og Amerikansk Samoa. Kingman Reef er ikke åpen for allmennheten. 

Revet ble oppdaget av kaptein Edmund Fanning ombord på skipet Betsey i 1789. Det ble offisielt annektert av USA 10. mai 1922, da Lorrin A. Thurston leste en deklarasjon på stranden («*Be it known to all people: That on the tenth of May, A.D. 1922, the undersigned agent of the Island of Palmyra Copra Co., Ltd., landed from the motorship Palmyra doth, on this tenth day of May, A.D. 1922, take formal possession of this island, called Kingman Reef, situated in longitude 162 degrees 18' west and 6 degrees 23' north, on behalf of the United States of America and claim the same for said company.»*)

Revets høyeste punkt er omtrent én meter over havet, og mesteparten av revet er derfor ofte under vann. Av denne grunn varierer estimatene for areal fra 0,01&nbsp;km² til over 1&nbsp;km².
Bjerkvik

**Bjerkvik** er et tettsted i Narvik kommune i Nordland. Stedet ligger innerst i Herjangen. Bjerkvik har  innbyggere per 1. januar .

Bjerkvik har blant annet kirke, hotell, bilverksted og dagligvarebutikker. Stedet har også barnehage, barne- og ungdomsskole og idrettshall. I Bjerkvik har Forsvaret Bjerkvik Tekniske Verksted, BTV.

## Historie
Bjerkvik og Elvegårdsmoen ble okkupert av tyskerne under angrepet på Norge 9. april 1940. Natt til 13. mai skjøt britiske krigsskip Bjerkvik i brann. I alt ble 140 bygninger ødelagt, og 18 sivile omkom. Senere samme dag gjenerobret franske fremmedlegionærer Bjerkvik og Elvegårdsmoen. Dette var de alliertes første landgangssoperasjon under annen verdenskrig. Ved Bjerkvik kirke står minnestøtter over sivile og allierte falne.

## Samferdsel
Fra Bjerkvik går europavei 6 sørover mot Narvik og nordover mot Troms, mens europavei 10 kommer øst fra Sverige og går vestover mot Tjeldsundet, Vesterålen og Lofoten.

## Idrett
Bjerkvik har idrettslag, Bjerkvik IF, med avdelinger for fotball, langrenn, skiskyting, orientering, klatring og mosjon. Stedet har også et aktivt skytterlag, Bjerkvik Skytterlag. I tillegg finnes flere andre lag og foreninger i Bjerkvik. Bjerkvik Svømmeklubb blir for det meste representert ved Katharina Stiberg som også svømmer på landslaget.

## Ulykker
Øst for Bjerkvik ligger Vassdalen, der 16 norske soldater på NATO-øvelse omkom i et snøras i mars 1986. (Se Vassdalulykka.)

Under NATO-øvelsen Cold Response i 2006 omkom 2 grenaderer fra Telemark bataljon i en stridsvognulykke på Herjangsfjellet vest for Bjerkvik. Stridsvognen de opererte gikk gjennom isen og ned i en myr, og 2 av de 4 i besetningen klarte å komme seg ut i live. Granskingskommisjonen av ulykken kom fram til at det var menneskelig svikt fra mannskapet som opererte stridsvognen. Det er også lagt frem at de hadde gamle kart, og at Forsvaret var advart mot å bevege seg utenfor veien pga. lite snøfall og dårlig is. Ingen har så langt blitt stilt til ansvar for ulykken.

## Fotnoter


## Referanser


## Litteratur
*

## Eksterne lenker
* 
* Bombardementet av Bjerkvik
* NorgesLexi: Bjerkvik
* Bjerkvik Tekniske Verksted
Sandskulptur

**Sandskulptur** er en skulptur lagd av sand og vann. Sandskulpturer bygges særlig på større badestrender og er dermed en av de flyktigste kunstformene i dag. Etter noen måneder med solskinn og regn ligger bare hauger med sand igjen av disse fantasifulle skaperverkene

Sanden som brukes er finkornet og tatt fra steder der sandkornene ikke er blitt runde av å gnisses mot hverandre, slik de blir på strender og tildels i elver. Sanden blir tilsatt vann og presset sammen før selve skulpteringen starter.

## Sandskulpturfestivaler (utvalg)
Flere steder i verden, blant annet nordover i Europa, har byer organisert internasjonale sandskulpturfestivaler både for amatører og anerkjente kunstnere. I tillegg til de årvisse festivalene har det vært arrangert enkeltstående temafestivaler på forskjellige steder, blant annet i Moskva i Russland, Milano i Italia, Lima i Peru og San Juan på Puerto Rico.

* Sandsation, Berlin i Tyskland
* Sand World, Travemünde i Tyskland
* Blankenberge, Belgia
* Tossens i Tyskland
* Scheveningen i Nederland
* Brugge i Belgia
* Brighton i Storbritannia
* Cervia International Masters Cervia, Rimini i Italia   
* Venezia i Italia   
* St. Petersburg i Russland
* The Boston International Sand Festival, Boston i USA.
* The American Sandsculpting Festival, Ft Myers Beach i Florida i USA
* Schooners Sand Blast  Panama City i Florida i USA
* Harrisand, Harrison i Canada
* Gatineau i Canada
* Puri i India
* Ashiya, Japan

## Eksterne lenker
* 
* ''Sultan of Sand'' med mange gallerier (på engelsk)
* Om sandskulpturer (på engelsk)
* Fotografier av sandskulpturer
* Bilder fra sandskulpturfestivalen i Scheveningen i Nederland (på engelsk)
* Sandskulpturfestival i Brugge i Belgia (på engelsk)
* Sandskulpturfestival i Harrison i Canada (på engelsk)
* Sandskulpturfestival i Berlin (på tysk)